AZ EURÓPAI UNIÓ
KÖZSZOLGÁLATI TÖRVÉNYSZÉKE
HARMADIK TANÁCSA ELNÖKÉNEK VÉGZÉSE
2015. december 17.
F‑30/15. sz. ügy
Alkis Diamantopoulos
kontra
Európai Külügyi Szolgálat (EKSZ)
„A Közszolgálati Törvényszék kezdeményezésére történő egyezségkötés – Törlés”
Tárgy:      Az EAK‑Szerződésre annak 106a. cikke alapján alkalmazandó EUMSZ 270. cikk alapján benyújtott kereset, amellyel A. Diamantopoulos az Európai Külügyi Szolgálat (EKSZ) 2014. április 29‑i határozatának megsemmisítését kéri, amely a 2012. évi előléptetési időszak tekintetében mellőzte az AD12 besorolási fokozatba való előléptetését. A felperes kártérítést is kér.
Határozat:      A harmadik tanács elnöke elrendeli az F‑30/15. sz., Diamantopoulos kontra EKSZ ügynek a Közszolgálati Törvényszék nyilvántartásából való törlését. A felek a költségeket a közöttük létrejött egyezségnek megfelelően viselik.
Összefoglaló
Tisztviselői kereset – A Közszolgálati Törvényszék előtti jogvita egyezség útján történő rendezése – A nyilvántartásból való törlés
(A Közszolgálati Törvényszék eljárási szabályzata, 84. és 91. cikk)
(lásd a 4. pontot)